alibayram/wikipedia-40-langs huggingface dataset:
Spionage

Spionage er en praksis hvis formål det er at opsnappe hemmeligholdte informationer om andre, for eksempel stater eller firmaer, uden deres viden. En person som begår spionage kaldes en spion og siges at spionere.

I den danske straffelov falder spionage under forskellige af paragrafferne i kapitel 12, "Forbrydelser mod statens selvstændighed og sikkerhed".

Se også 
 Kontraspionage
 Død postkasse
 Echelon (netværk) af NSA
 Industrispionage
Spiral

Spiral har flere betydninger:
 Spiral (matematik) – en plan kurve, modsat skruelinje som er en rumkurve
 Spiral (prævention) – et svangerskabsforebyggende middel
 Spiral (sang) – det norske bidrag til Eurovision Song Contest 1964 (Sunget af Arne Bendiksen).
 Spiral (tv-serie) – fransk politi/drama – serie om drab, korruption og vold.
 Spiral (film fra 2014) – russisk spillefilm fra 2014 af Andrej Volgin

Se også
 Dialektikken – som rummer et "spiralt" udviklingsforløb bestående af cykliske gentagelser, der dog forandres over tid
 Fjeder – som snor sig "spiralt"
Spiritus

Spiritus (latin: "åndedræt") kan have flere betydninger
 Ånd – spiritus på latin
 Alkohol (stofklasse) – en stofklasse (funktionel gruppe) indenfor kemi.
 Alkohol – en anden betegnelse for ætanol, især i forbindelse med drikkevarer
 Spiritus (spirituosa) – drikkevarer med et højt indhold af ætanol af biologisk (gærret) oprindelse

Se også
 Ammoniakvand – en opløsning af ammoniak i vand, kaldes også salmiakspiritus
 Helligånden – spiritus sanctus
 Spiritus vini – vinånd, finsprit
Spondæ

Spondæ er en versefod med to lange stavelser.

Poesi
Sponsor

Sponsor er et låneord fra engelsk. En sponsor er en enkelt person, en juridisk person eller som oftest: et firma, der dækker økonomiske udgifter i forbindelse med (eksempelvis) sport for til gengæld at blive promoveret og associeret med den givne begivenhed. En sponsorat kan også støtte aktiviteter og foreninger inden for kultur og social ansvarlighed. 

Sponsorer er mæcener. Med sponsoratet følger foruden retten til at få navnet nævnt også en uformel, men ikke uvæsentlig indflydelse på modtagerens måde at dyrke sin sport, kunst osv. på. Alene truslen om at trække sponsoraftalen tilbage kan have stor betydning som pressionsmiddel.

Note

Se også 
 Navnesponsorat

Markedsføring
Spontanismen

Spontanismen er en kunstnerisk stilperiode i Europa fra 1945 og frem, i Danmark fra 1957.

Kunst
Stilperioder

nl:Action painting
pt:Gestualismo
Spore

Spore har flere betydninger eller specialiseringer:
 Horn – vækst på fugles mellemfod.
 Hestespore – et rytterredskab på ridestøvlens hæl.
 Svampespore – svampekim, svarer til frø hos planter.
 Spore (botanik) – Haploide mellemgenerationer hos sporeplanter (mosser, bregner, ulvefodsplanter og padderokplanter).
 Spore (bakterie) – nogle bakteriers hvilestadium (f.eks. hos Baccillus og Clostridium). 
 Spore (computerspil) – et computerspil, udviklet af Will Wright.
 Spore (band)) – et amerikansk band
 Galaxy of Fear: Spore – bog af John Whitman
 Spore West pomorskie – polsk landsby
 Spore (1987 computerspil) – spil til Commodore 64 og ZX Spectrum
 Spore (1991 computerspil) – spil til MS-DOS

Forkortelse 
Forkortelse for Security Protocols Open Repository (SPORE)
Sprint (løbesport)

Sprint er en konkurrence over kort distance. Udtrykket bruges på tværs af mange idrætsgrene.

I atletik-sammenhænge er der tale om de korte distancer: 100m, 200m og 400m. Sprint-distancerne har været på det olympiske program siden starten i 1896 og 100 meter-distancen anses normalt for at være en af de mest prestigefyldte idrætsgrene.

Se også 
 Sprint (banecykling)
Spumante

Spumante er det italienske ord for mousserende. Bruges også som betegnelse for italiensk "champagne". Et eksempel på en producent af spumante er Bellavita Asti. 

Mousserende vin
Secure Shell

Secure Shell, forkortet SSH er en protokol som bruges til krypteret fjernadgang. Findes både i en kommerciel udgave og en fri – Open SSH. Forskellen på de to udgaver er at købeudgaven giver adgang til patenterede krypteringsalgoritmer. SSH kan både bruges til fjernstyring af en computer som det sker med telnet og programmet kan bruges til at kryptere en vilkårlig TCP-forbindelse.

SSH-protokollen findes i to versioner, der ikke kan bruges sammen. Forskellen ligger i, hvordan forbindelserne etableres.

Eksterne henvisninger 

 Lexopen

Software
University of St Andrews

University of St Andrews er et skotsk universitet, som blev grundlagt i 1413. Det er det ældste universitet i Skotland og det tredjeældste i den engelsktalende verden.

I 2008 åbnede universitetsmuseet Museum of the University of St Andrews, der har fire udstillinger fordelt på universitetet.

Kilder

Eksterne henvisninger 

 

St Andrews
Etableret i 1413
Stabilisator

Stabilisator har flere betydninger:
 Stabilisator (apparat) − et apparat, der holder et legeme (for eksempel et fly) i ligevægtsstilling.
 Stabilisator (tilsætning) − et tilsætningsstof, der hindrer, at en levnedsmiddelblanding, for eksempel mayonnaise skiller.

Kilder/henvisninger 
Lexopen
Staccato

Staccato er et musikalsk udtryk, der betegner, at der skal spilles med tydeligt adskilte toner, modsat legato.

Se også
 Italienske og franske musikudtryk

Musikteori
Stadion

Et stadion er et større anlæg med forskellige faciliteter til idræt og boldspil herunder baner, tilskuerpladser og omklædningsfaciliteter. Som synonym anvendes også idrætsbane eller idrætsplads.

Større stadioner, hvor der dyrkes idræt på højt niveau, kan have mange tusinde sidepladser. Hovedparten af de største stadioner findes inden for sportsgrenene fodbold og amerikansk fodbold.

Et stadion anvendes ofte til andet end idræt, fx koncerter. Når anvendelsen er varierende, benyttes ofte betegnelsen arena eller multiarena.

Et stadion kan være åbent eller overdækket i større eller mindre grad. Et fuldt overdækket stadion kaldes også en indendørsarena.

Største stadions

Referencer

Eksterne henvisninger 

 Footballmatch.de Stadiumguide
Staffeli

Staffeli kan have flere betydninger:
 Staffeliet – stjernebillede
 Staffeli – arbejdsredskab for blandt andet kunstmalere
Stagflation

Stagflation er en sammentrækning af ordene stagnation og inflation. Udtrykket dækker i makroøkonomien over, at inflationen er stigende (eller høj), mens produktionen i samfundet er faldende (eller blot ikke stigende).

Fænomenet kan opstå, når en økonomi oplever et negativt udbudsstød, f.eks. i form af stigende oliepriser.

I 1960'ernes Storbritannien og i 1970'ernes USA under præsident Richard Nixon oplevede man stagflation. Men også i starten af 2000'erne oplevede verden stigende oliepriser og stigende arbejdsløshed. Dette førte til stigende priser, mens produktionen faldt.

Kilde

Se også 
 Konjunktur
 Phillipskurven

Makroøkonomi
Stakit

Stakit eller stavhegn er en indhegning eller hegnstype, der f.eks. anvendes omkring sommerhushaver eller villahaver.

Stakittet er som regel lavet af træplanker og træstolper. Træet kan være ubehandlet, trykimprægneret og/eller malet. De lodrette planker og stolperne kan have spidse topender evt. med udsmykningsudskæringer.

Se også 
 Hæk (beplantning), plankeværk, låge, havelåge.

Hegn
Bygninger, konstruktioner og anlæg
Stalagmit

Stalagmit (fra græsk: Σταλαγμίτης, stalagmites, "dryp" eller "dråbe") betegner en bestemt type drypsten, der kan findes i en kalkstenshule.
En stalagmit er en søjle, der står på gulvet i modsætning til en stalaktit, som hænger ned fra loftet.

Se også 
 Drypsten
 Grotte
 Stalaktit

Kalksten
Grotter
Stalaktit

Stalaktit (fra græsk: Σταλακτίτης, stalaktites, "dryppende") betegner en bestemt type drypsten, der kan findes i en kalkstenshule.
En stalaktit er en tap, der hænger ned fra loftet, i modsætning til en stalagmit som står på gulvet.

Se også 
 Drypsten
 Grotte
 Stalagmit

Kalksten
Grotter
Katjusja

Katjusja (, , kælenavn for Katarina, også kendt som Stalinorgel eller Stalin-orgel - fra tysk Stalinorgel) er et sovjetisk artilleriraketsystem med mange udskydningsrør, monteret på en lastbil. Artilleriraketsystemet blev konstrueret og anvendt i krig af Sovjetunionen under 2. verdenskrig. Det fik navnet Katjusja fra en populær russisk folkesang der hed "Katjusja".

Tyskerne gav den navnet "Stalinorgel" på grund af lyden fra dens raketter og fordi dens udseende minder om et orgel (en række parallelt placerede rør som piber på et kirkeorgel).

Ordet Katjusja bruges nu om dage til at beskrive raketartilleri i almindelighed uanset om de er fremstillet i Rusland eller bygget lokalt. Denne slags raketter bruges ofte i guerillakrig, af for eksempel Hizbollah, de irakiske oprørere og Taliban.

Referencer

Eksterne henvisninger 

 Youtube: Stalin's organ - BM 13

Raketkastere
Våben fra Sovjetunionen
Stall

Et stall (udt. "stårl") er det fænomen, at en eller flere af en flyvemaskines vinger mister deres opdrift, fordi indfaldsvinklen bliver for stor, hvorved luftstrømmen ikke følger vingens profil. Alle flyvinger har en såkaldt kritisk vinkel, hvor et stall indtræffer; denne varierer fra flytype til flytype og afhænger bl.a. af vingens profil.

Ved landing ønsker piloten at komme ind over landingsbanen med så tilpas lav fart, at flyet kan nå at "løbe farten af sig" indenfor banens længde. For at opretholde opdriften ved den lavere fart må piloten hæve flyets næse. Ved lavere hastighed gennem luften vil indfaldsvinklen i de fleste tilfælde øges, hvorved flyet kommer tættere på den kritiske indfaldsvinkel. Ligeledes flyves der langsomt og som oftest med høj indfaldsvinkel under start, hvorved start og landing (og generelt flyvning nær ved jorden) er de dele af en flyvning, hvor det er mest kritisk, hvis flyet staller.

Alle piloter bliver som en del af deres uddannelse trænet i at genkende "symptomerne" på et nært forestående stall og i, hvordan man redder sig ud af stallet, hvis det indtræffer. Alle flytyper er desuden konstrueret med henblik på at undgå stall og sørger for, at flyet nemt kan forlade den stallede situation i tilfælde, hvor indfaldsvinklen øges over den kritiske grænse.

En speciel variant af stallet er det såkaldte spin, hvor flyet snurrer rundt om sig selv, således at den ene vinge stadig skaber opdrift, mens den anden er stallet. Fremgangsmåden for at komme ud af et spin er anderledes, end den er for at komme ud af et stall, og det er derfor vigtigt, at piloten kan kende forskel på de to og handle instinktivt, hvis en farlig situation skulle opstå.

Til at advare piloten om et forestående stall findes der diverse alarmer. En lille elmotor i styrepinden får den til at ryste (stick shaker), et horn kan lyde i cockpittet, og en syntetisk stemme kan gentage "stall – stall – stall". Disse er dog kun ekstra hjælpemidler, idet flyet lige omkring stall-grænsen vil ryste, og trykket på rorene (som følge af den faldende luftstrømning omkring vingen) vil være forholdsvis lille – symptomer, som piloten bliver undervist i at kunne genkende.

Kilder/henvisninger 
 Lexopen

Se også 
 Spanair Flight JK 5022 flystyrt pga. stall.

Flyveteknik
Stamcelle

Stamceller er ikke-specialiserede celler som findes i alle flercellede organismer. Stamceller har to egenskaber som udmærker dem i forhold til andre celletyper. Dels kan stamceller gennemgå et ubegrænset antal celledelinger (mitoser), og dels har stamceller evnen til at modnes (differentiere) til flere celletyper. Forskningen omkring menneskelige stamceller blev grundlagt i 1960'erne. Eftersom stamceller har potentiale til at kunne blive til specialiserede celletyper, er der store forhåbninger til deres medicinske rolle.

Typer
Stamceller deles ofte op i tre grupper: adulte stamceller hos det fødte individ (børn og voksne), embryonale stamceller (i fostret) og stamceller fra navlestrengen. I embryonet giver stamceller ophav til alle vævstyper i det blivende foster. Det kan f.eks. være: nerve-, knogle-, muskel- og hud-celler.

Nogle stamceller er multipotente; det betyder at de kan dele sig og blive til forskellige specialiserede celler inden for en bestemt gruppe, for eksempel blodceller. Andre stamceller er totipotente; de kan udvikle sig til samtlige celletyper i kroppen.

Adulte stamceller
I voksne individer udgør stamceller et reparationssystem for at erstatte skadede celler. 

Det er nemmest  at isolere adulte stamceller, både hos børn og voksne, fra ryg- og knoglemarven, men stamceller findes i små mængder i alt væv.

Fosterstamceller

Fosterstamceller, eller embryonale stamceller, er helt "nye" stamceller fra et foster. Stamcellerne kan udvikle sig til at fungere som en hvilken som helst celle i kroppen. Den celleklump, som det befrugtede æg udvikler sig til, består de første 14 dage blandt andet af stamceller, desuden celler der bliver til fosterhinderne og moderkagen; stamceller findes også i blandt andet navlestrengen.

Kilder/henvisninger 

 Sundhedsstyrelsen om stamcellebehandling i udlandet
 Dr Wayne Osborne - kort om stamcellebehandlinger
 "Stem Cell Information" fra National Institutes of Health (NIH) - Stemcells.nih.gov (en)

Biologi
Humanbiologi
Bioteknologi
Stand

Stand har flere betydninger:

 I jagtterminologi er at stå stand betegnelsen for en hund, der står som stivnet grundet stærk fært fra trykkende vildt.
 Stand (udstilling) – en virksomheds eller organisations afdeling på en udstilling.
 Stand (samfundsgruppe) – en samfundsmæssig gruppe.
 The Stand – Roman af Stephen King fra 1978, filmatiseret som TV-miniserie
Standard (flertydig)

Standard kan bruges i flere sammenhænge:
 Standard er et dokument, der beskriver procedurer inden for bl.a. kvalitetssikring og IT. Se Standard.
 Standard forveksles ofte med normaler, der er præcise fysiske realiseringer af en bestemt længde, vægt, spænding e.l. Se Normal (fysik).
 Standard kan være normer for (professionel) adfærd, f.eks. lånestandarder . På dansk som regel formuleret som god x-skik, f.eks. god skik for finansielle virksomheder
 Åben standard er en standard, der frit tilgængeligt for offentligheden. Se Åben standard.
 Racestandard er en beskrivelse af det udseende, som ønskes for at et bestemt husdyr henregnes til en given dyrerace. Se Racestandard.
 Standart er en type flag: en rytterfane eller et lille flag, der har til formål at identificere bæreren; se Flag og Standart. En hyppig fejlstavning af "standard".
Standart

En standart, estandart eller rytterfane er en fane, der anvendes af kavaleriet. En standart er typisk kvadratisk og noget mindre end en fane for fodfolk.

En autostandart er et lille flag, der føres på en bil for at identificere passageren, fx et statsoverhoved eller en ambassadør.

I Monaco og Luxembourg bruges en autostandart, der afviger i udseende fra regentens personlige flag. I Danmark anvendes mindre udgaver af kongeflaget.

Referencer 

Flag

en:Heraldic flag#Standard
Standby

Standby har flere betydninger:

 Standby (fly) – en passerseddel til fly.
 Standby (strøm) – en strømbesparende tilstand nogle elektriske apparater kan gå i.
Stanniol

Stanniol (af latin stannum, "tin") kaldtes tidligere tinfolie, da det blev fremstillet af metallet tin. I dag fremstilles det af aluminium, og kaldes derfor ofte for alufolie, men også sølvpapir. Materialet er let at rive i stykker, hvorfor det ved produktionen sendes gennem maskinen i dobbeltlag. Den side af materialet, der har kontakt med det andet folie, bliver mere mat end den anden side.

Anvendelsesmulighederne er typisk indenfor husholdningen hvor madpakker pakkes ind og derved ikke behøver en egentlig æske, eller som bagepapir i en ovn/grill eller direkte om eksemplelvis bagekartofler. Der ses også som dekoration og i forbindelse med kunst.

Sølvpapirshatte er lavet af stanniol.

Eksterne henvisninger 

Indpakning
Materialer
Aluminium
Tin

Tin (latin Stannum) er et grundstof med atomnummer 50 i det periodiske system. Symbol Sn.

Stanniol har navn efter det latinske navn for tin, men i dag er stanniol lavet af aluminium. Tin smelter ved 232 °C. 

Metallet udvindes af kassiterit (SnO2), og bliver renset for kobber, jern og bly, som findes i malmen.
Efter guld, kobber og sølv er tin det tidligst kendte metal.
I Egypten er der fundet tingenstande, som er næsten 6000 år gamle.

Man kan tjekke, om tin er rent ved at holde det ind til øret og bøje lidt på det. Da skal man høre en knitren som følge af, at krystallerne gnider mod hinanden.

5-15 % tin indgår sammen med kobber i legeringen bronze. Loddetin bestod tidligere af en tin/bly legering, som oftest 63 % tin og 37 % bly. Da denne har et lavt smeltepunkt (183 °C), har man i særlige tilfælde tilsat andre metaller (sølv, bismut) i mindre mængder.

Fra 1. juli 2006 har EU's Waste Electrical and Electronic Equipment Directive (WEEE-direktivet) og Restriction of Hazardous Substances Directive (RoHS-direktivet) forbudt brug af bly i elektronik. Derfor anvendes nu andre blandinger som eksempelvis Sn-Ag-Cu (tin-sølv-kobber).

Ved skarringsopgaver i forbindelse med karrosseriskader på biler kan man lukke samlingerne med karrosseritin, der består af 1 % antimon, 29 % tin og 70 % bly. Dette sikrer, at eventuelt indefra kommende korrosion bremses. Under dette arbejde skal der anvendes punktudsugning og arbejdshandsker.

Kilder 

 

Andre metaller
Star

Star kan hentyde til flere artikler:
 Star (øl) – en pilsnerøl
 Star-slægten – en planteslægt
 Starbåd – en kølbåd
 Star (ugeblad) – et amerikansk ugeblad grundlagt i 1974
 star − en tankstationskæde i Tyskland, se Orlen Deutschland
USA's flag

USA's flag kaldes også Stars and Stripes eller Old Glory.

De 50 stjerner i Stars and Stripes står for antal stater, og de 13 striber repræsenterer de oprindelige kolonier, der blev de første stater.

Den første version af flaget blev lavet i 1777. Den version havde dog kun 13 stjerner for de 13 stater der var den gang. Den version vi kender i dag blev lavet i 1960.

Flagets udvikling 
Før Kongressen i 1777 besluttede at indføre stjernerne i kantonen, benyttedes flere flag, heriblandt Grand Union Flag (eller Continental Flag), som fremkom omkring 1775 som symbol på lokal selvbestemmelse. Siden 1818 er flaget kun blevet ændret på USA's uafhængighedsdag, den 4. juli. Nedenstående tabel viser de 28 almindelige fordelinger af stjernerne, typisk anvendt af United States Navy. Først med de 48 stjerner i 1912 blev der fastsat et officielt design for stjernernes placering, og flagets præcise farver blev først fastlagt i 1934.

Referencer

Se også 

 Konføderationens flag

Flag fra Nordamerika
Flag
Nationale flag
Statik

Statik (græsk statike; "afvejning", heraf også statikos = "bragt i stilstand" ) (også kaldet ligevægtslære) er den del af den mekaniske fysik, der handler om kræfter og kraftsystemer, der holder legemer i ligevægt. Et legeme er i ligevægt, når det er i ro eller når det bevæger sig med en konstant hastighed og i uændret retning – så er resultantkraften, der påvirker legemet lig nul. Den lære, der omhandler legemer i bevægelse behandles i dynamikken.

Statik bruges i bygningskonstruktion og brobyggeri til beregninger af faste og ubevægelige mekanismer. I nyere tid har statik været brugt til forklaring af træers grenbygning, stabilitet m.m.

 
Klassisk mekanik
Statist

En statist er en person, der spiller en stum rolle i en film, på tv eller i et skuespil. Disse personer findes typisk i baggrunden og kan kun ses et kort stykke tid.

Stillingsbetegnelser
Underholdning
Statistiker

En statistiker er en person, der er uddannet i eller arbejder med statistik. Professionen eksisterer både i den private og den offentlige sektor.

Stillingsbetegnelser
Stator

En stator er en ubevægelig maskindel eller motordel (modsat rotor) i et roterende system.

Eksterne kilder/henvisninger 

 Lexopen

Motordele
Klassisk mekanik
Statue

En statue er en fristående skulptur der realistisk afbilder personer, dyr eller ikke-repræsentative former enten udskåret eller støb i holdbare materialer som træ, metal eller sten. Typiske statuer er i fuld størrelse eller næsten fuld størrelse. En skulptur der i fuld figur afbilder dyr eller mennesker, men som er små nok til at løfte og flytte kaldes en statuette eller en figurin, hvorimod statuer der er mere end dobbelt så store som forlægget kaldes store statuer (på engelsk colossal statue).

Der er blevet fremstillet statuer i mange kulturer fra forhistorisk tid og frem til i dag; den ældste statue man har fundet er omkring 30.000 år gammel. Statuer repræsenterer mange forskellige mennesker og dyr, både virkelige og fra myter og legender. Mange statuer er placeret på offentlige steder som offentlig kunst. Verdens største statue, Statue of Unity, er 182 høj og står på en ø i Narmadafloden vendende mod Sardar Sarovar-dæmningen i Gujarat, Indien.

Referencer

Eksterne henvisninger 

Skulpturtyper
Stauning (flertydig)

Stauning har flere betydninger

 Stauning – by i Ringkøbing-Skjern Kommune
 Stauning Sogn
 Stauning Lufthavn – dansk lufthavn
 Stauning Whisky – et whiskydestilleri
 Thorvald Stauning – dansk statsminister
Stele

En stele (afledt af græsk; stående blok) er en sten eller et træstykke, som generelt er højere, end det er bredt. Steler rejses over grave med navne og titler ristet i relief eller påmalet.

Steler bliver også anvendt som territorial markering eller rejst ved mindeværdige militærsejre.

En obelisk er en speciel form for stele. De irske og keltiske High cross (ornamenterede stenkors) er specialiserede steler. En moderne gravsten er også en form for stele.

Galleri

Se også 
 Runesten
 Monolit
 Megalit
 Palermo-stenen

Forhistoriske stensætninger
Arkæologiske fund
Nordstjernen

Polaris, Alfa Ursae Minoris, hedder også Polarstjernen eller Nordstjernen og ligger i stjernebilledet Lille Bjørn. Nordstjernen er egentlig af et tredobbelt stjernesystem med en hovedstjerne, en supergigant med pulserende lysstyrke: Alfa Ursae Minoris Aa eller α UMi Aa og to mindre stjerner: α UMi Ab, α UMi B. 

Den første bistjerne α UMi B blev opdaget i 1780 af William Herschel, og den danske astronom Ejnar Hertzsprung bekræftede i 1911 at hovedstjernen havde en pulserende lysstyrke og var en cepheide.

Nordstjernen ses ganske tæt på (cirka 1 grad fra) himlens nordpol, dvs. det sted et himmellegeme ikke ses at bevæge sig i en cirkelbane. Derfor har stjernen været brugt til at navigere efter i århundrederne før kompasset blev opfundet, men også til korrektion af kompasretningens misvisning.

Eksterne henvisninger 

Individuelle stjerner i Mælkevejen
Stellarium

Stellarium er et gratis computerprogram, som er frigivet under GNU General Public License. Det findes til Linux, Windows og Mac OS. Stellarium genererer billeder ved hjælp af OpenGL, og de vises i realtid.

Med Stellarium er det muligt at få vist, hvad man på nattehimlen kan se med det blotte øje, en kikkert eller et lille teleskop. Det er ligeledes muligt at placere sig hvor man vil på Jorden. 

Stellarium er udviklet af den franske programmør Fabien Chéreau, som lancerede projektet i sommeren 2001. Andre prominente programmører er ansvarlige for det grafiske.

Med programmet kan man bl.a. se:
- Over 120.000 forskellige stjerner fra Hipparcoskataloget
- Alle solsystemets planeter og deres største måner
- Panoramalandskaber, tåge, atmosfæren, sol- eller måneformørkelser samt realistiske solopgange og solnedgange

Siden version 0.8.0 har Stellarium været tilgængeligt på over 40 sprog, heriblandt dansk.

Referencer

Eksterne henvisninger 

 Stellarium

Uddannelsesprogrammer
Astronomi
Fri software
Videnskabsprogrammer til Linux
Mac OS X-software
Windows-software
Stencil

Stencil – ( fra oldfransk: estenceler, funkle) er i oprindelig forstand voksbehandlet papir, der gengiver skrivemaskineskrift ved duplikering. Denne teknik er sammen med skrivemaskinen udkonkurreret af nyere teknik som kopimaskinen og computerprinteren i forhold til at skrive og gengive skrift.

En stencil kan også være en skabelon af papir, karton, metal, plastic eller andet materiale med udstansede eller udskårne huller i. Stencil-skabelonen kan derved anvendes til at duppe, tamponere, sprøjte eller spraye motiver eller tekst igennem, f.eks. til tapet-mønstring, mærkning af genstande med piktogrammer eller til street art. Skrift og motiver, som egner sig til stencilbrug kendes ved, at de ikke har indre lukkede former. Bogstavet "O" kan fx ikke laves som en komplet ring, idet stencil-materialets midte så vil falde ud. Alternativt kan bogstavet laves som to halvcirkler, så stencil-materialets midte bliver bibeholdt.

Grafik
Stengun

En Stengun er en britisk 9 x 19 mm maskinpistol anvendt under 2. verdenskrig og i koreakrigen. Opbygningen var såre simpel, og modstandsbevægelserne i Danmark og Norge fremstillede talrige kopier af de allieredes nedkastede våben.

Navnet Sten er en forkortelse af opfinderne Reginald Sheperd og Harold Turpin, samt ENfield, byen, hvor våbenfabrikken Royal Small Arms Factory lå.

Der blev fremstillet over fire millioner Stengun-maskinpistoler i løbet af 1940'erne.

Da Hells Angels-rockeren Jørn 'Jønke' Nielsen 25. maj 1984 dræbte Henning Norbert Knudsen, kaldet 'Makrellen', skete det med en Stengun.

Maskinpistoler
Step

Step eller Stepdans er en akrobatisk dans, hvis rytme angives ved fodslag med hæl og tå.

Ofte er der placeret metalbeslag på skoene, så lyden forstærkes.

Af kendte stepdansere kan nævnes: Gregory Hines. Stepdans var populært i 1930'erne og 1940'erne, og indgår i en lang række film og musicals fra den tid, herunder film med Fred Astaire og Gene Kelly, bl.a. Singin' in the Rain.

Kilder/henvisninger 

Danse
Steppe (flertydig)

Steppe kan være flere ting:

 Steppe (biotop) – et tørt, græsdækket landskab
 Busksteppe – en mellemting mellem åben steppe og tæt krat
 Skovsteppe – dels skovagtige og dels steppeagtige områder

Se også
 Step (flertydig)
Stereofoni

Stereofoni, eller ofte blot Stereo er en lydgengivelse, der har to eller flere lydkanaler, som afspilles samtidig gennem separate højttalere. I almen brug af ordet "stereo" menes som regel "to kanaler", men det er ikke nødvendigvis en præcis betegnelse. Tidligere blev lydbilledet ofte opdelt i to adskilte dele (eksempelvis vokal i en kanal og instrumenter i den anden kanal), men i dag indebærer brugen af stereo at lydbilledet generelt tilføres en dybde og mulighed for at retningsbestemme hvor lyden kommer fra.

Danmarks Radio begyndte at sende stereofoni efter pilottonesystemet i 1966. Program 3 dog først fra 1972. I 1988 begyndte TV2 med stereolyd efter NICAM systemet, der senere også blev indført på DR TV.

Se også 
 Hi-fi
 Mono
 Kvadrofoni
 Surround sound
 DTS 5.1 Surround Sound
 Dolby Digital EX
 Dolby Surround Pro-Logic
 Dolby Pro Logic II
 Dolby Digital, Dolby AC3, Dolby Audio Coding 3

Lydteknologi
Stereokamera

Stereokamera er et fotografisk kamera, der optager billeder med stereoskopisk (rumlig) virkning. Dette sker normalt ved at benytte to objektiver eller to kameraer, der er forskudt sideværts med den omtrentlige afstand mellem menneskets øjne. Evt. kan man nøjes med ét kamera, der så forskydes på en skinne for at tage det andet billede. Det kræver, at motivet er helt stille. De to billeder er lidt forskellige på grund af linsernes placering, de har en parallakse. Hvis billederne betragtes samtidig i et stereoskop eller gengives på anden måde, så hvert øje kun ser ét af billederne (man kan anvende polarisering eller trykke i to farver og se gennem briller med farvede glas i to farver), får man et synsindtryk af en rumlig figur. 

Kilder/henvisninger
Lexopen

3-D-billeddannelse
Fotografi
Stereotypi

Stereotypi eller stereotyp adfærd er en gentagelsesadfærd som opstår, når et dyr eller mennesket befinder sig i situationer, hvor det afskæres fra et eller flere naturlige adfærdsmønstre. Det ses ofte i fangenskab på grund af utilstrækkelig plads og/eller utilstrækkelig stimulering.

Hos mennesker kan det ses i forbindelse med handicap som aspergers syndrom og autisme. Hos dyr er det oftest som en reaktion på en kronisk konflikt, der f.eks. kan handle om at blive frataget sanseindtryk, overstimulation eller ophold i omgivelser, som tilbyder begrænsede muligheder for bevægelse, eksempelvis hvis dyret ikke får mulighed for at udfolde sine naturlige bevægelsesmønstre. Hos hunde eller store katte (f.eks. tigere), som er indespærrede i bure, kan stereotype bevægelsesmønstre vise sig i form af at dyret går frem og tilbage, går rundt i ring om sig selv, og snurrer eller hvirvler rundt.

Se også 
 Overspringshandling
 Stereotyper

Psykologi
Psykiatri
Sterilisation

Sterilisation er et operativt indgreb, der har til formål at gøre et frugtbart individ ufrugtbart. Operationens forløb afhænger naturligvis af individets anatomi og er således næsten altid et større indgreb for kvinder, mens det for mænd kan ordnes ambulant.

Sterilisation af mænd 

Indgrebet foregår som regel med lokalbedøvelse og udføres ved at kirurgen laver et lille snit på hver side af pungen hvorigennem sædstregene (lat: vasa deferentia) fritlægges. Evt kan der i stedet anlægges et enkelt snit midtfor på pungens forside. Der fjernes ca 0,5 cm fra hver sædstreng og enderne underbindes og lægges tilbage i pungen. Snittet lukkes med sutur (sting) og såret læges i reglen i løbet af en uges tid. Sterilitet kan dog først forventes komplet i løbet af 3 måneder da der kan være oplagret nogle sædceller i sædblærerne der befinder sig i bughulen. Størstedelen af ejakulatet dannes af prostatakirtlen, så mandlig sterilisation indebærer ikke at manden ikke kan ejakulere efter vellykket sterilisation. Indgrebet bør kontrolleres for effektivitet ved en sædprøve ca. 3 måneder efter indgrebet. Indgrebet er sædvanligvis permanent og irreversibelt.
Bivirkinger ved indgrebet er oftest få og begrænser sig til ømhed i en periode på op til et par uger efter indgrebet og i sjældne tilfælde infektion i operationssåret.

Bivirkninger 
Smertesyndrom efter sterilisation (P.V.P.S.) er en kronisk og til tider invaliderende tilstand, som kan udvikle sig øjeblikkeligt eller mange år efter sterilisation. En undersøgelse viste estimerede forekomst i hver 10. eller hver 30. sterilisation. Smerten kan være konstant i testiklerne eller bitestikel/sædleder, eller det kan være smerte, som kun viser viser sig ved specielle lejligheder som ved samleje, ejakulation eller fysisk anstrengelser.

Sterilisation af kvinder
I Danmark udføres sterilisation på kvinder ved en kikkertoperation i fuld narkose, hvor æggelederen lukkes, således at æg fra æggestokken ikke kan passere ned til livmoderen.

Noter 

Lægefaglige procedurer
Præventionsmetoder
Sterling

Sterling har flere betydninger:
Engelsk pund (møntenhed) – officiel benævnelse for den britiske møntenhed er Pund Sterling
Sterling (band)
Sterling Airlines A/S – Flyselskab (tidligere Sterling Airways)
Sterlingsølv – kvalitetsbetegnelse for sølv
 Sterling – et udbredt bynavn i bl.a. USA
 Sterling – rimeligt udbredt efternavn i engelsktalende lande
 Sterling – indgår i mange firmanavne, eksempelvis Sterling Records, Sterling Publishing, m.fl.

Se også 
 Stirling – skotsk by, der tidligere var hovedstad i Skotland
 Stirlingmotor
Stetoskop

Et stetoskop er et værktøj, der gør det muligt for at opfange lyde fra kroppen (auskultation), især fra lunger og hjerte. At stetoskopere, betyder at undersøge med stetoskop og en stetoskopi er en undersøgelse med stetoskop.

Det bruges også ved måling af blodtrykket (for at erkende pulsen, når trykket langsomt tages af manchetten). Stetoskopet blev udviklet af René Laennec i 1819.

Stetoskop består af de to græske ord stethos (bryst) og skopos (undersøgelse) Hermed er stetoskopets funktion også givet. En undersøger af bryst-regionen.

Medicinsk udstyr
Steward

En steward er en hovmester, skibsproviantforvalter eller skibsopvarter.

Inden for flyvning er stewarden det mandlige modstykke til stewardessen.

Kilder/henvisninger
 Lexopen

Luftfart
Stewardesse

En stewardesse er en kvinde, der er ansat til at sørge for passagerernes sikkerhed om bord på fly. I det daglige varetager de kundeservice på flyruter. Stewarder og stewardesser kaldes for kabinepersonale.

Kilde
Lexopen

Luftfart
Stillingsbetegnelser
Stifado

Stifado er en græsk gryderet bestående af okse- eller lammekød i tern og løg. Undertiden tilsættes også kartofler.

Kilder/henvisninger 
Lexopen

Mad fra Grækenland
Stift (flertydig)

Stift har flere betydninger:
 Stift – er et geografisk område i kirkelig sammenhæng.
 Stift (søm) – er et lille søm eller tegnestift.
Stigma

Stigma kan henvise til flere artikler:

 Stigmatisation – opståen af sårmærker i lighed med Kristi fem sår.
 Stigma (samfund) – situationen omkring en person, der på grund af afvigelse ikke accepteres af samfundet
 Stigma (bogstav) – en ligatur af sigma og tau i det græske alfabet
 Støvfang – spidsen af griflen på en blomst, også kendt som stigma
Stilistik

Stilistik betegner studiet af den litterære stil som form og udtryksmåde.

Yderligere læsning 
 Albeck, Ulla: Dansk Stilistik, Forlaget Gyldendal, København 1939.

Se også 
 Retorik
 Stil (udtryksmåde)

Retorik
Sprogforskning
Stilton

Stilton er en engelsk skimmelost.

Den produceres i to varianter: en meget kendt blåskimmelost af samme type som  Danablu, Gorgonzola og Roquefort og en mindre kendt hvidskimmelost.

Stilton har status af PDO (Protected designation of origin) fra Europa-Kommissionen.
Kun ost fra grevskaberne Derbyshire, Leicestershire og Nottinghamshire fremstillet efter ganske bestemte forskrifter må kaldes Stilton.

Den har navn efter landsbyen Stilton, der ligger uden for området, hvor osten fremstilles. I 1730 fik en kroejer i Stilton enerettighederne på blåskimmelost fra Leicestershire. Da trafik fra Nordengland til London passerede gennem landsbyen, blev osten hurtigt landskendt.

Oste
Mad fra Storbritannien
Stimulans

En stimulans (Lat. stimulantia) er et lægemiddel der virker opkvikkende, oftest et sympatomimetika.

Eksempler på stimulantia 
 Amfetamin
 Efedrin
 Koffein
 Kokain
 Methylendioxymethamfetamin (Ecstasy)
 Nikotin
 Theobromin

Se også 

Farmakologi
Stimulus

En stimulus (flertal: stimuli) kaldes et mere eller mindre følsomt virkemiddel, som er i stand til at medføre ændret opførsel hos et betragtet objekt. Begrebet stimulus kan også udtrykkes med ordene spore, tilskyndelse eller pirring.

Der findes talrige stimuli, hvoraf nogle enkelte er: Radioaktiv stråling, lys, varme, kraftændring, lyd, elektrisk stød, lugt, kemiske stoffer etc. En række stimuli fremkalder en reaktion, uden at dette er tillært først. Disse kaldes nøglestimuli.

For dyr kan en stimulus bl.a. være en støj, en bevægelse eller en lysændring, som forårsages af et byttedyr.

Inden for psykologi bruges stimulus endvidere om en påvirkning af eller en tilskyndelse til en adfærd - f.eks. i form af løn eller straf.

Se også 
Sanseindtryk

Kilder/henvisninger
Lexopen

Zoologi
Stoa

Stoa, en overdækket søjlehal som i antikkens græske og romerske byer flankerede agoraen eller den åbne markeds- og samlingsplads.

Især kendes den malede stoa, Stoa poikile i Athen, hvor Zenon fra Kition i det 3. århundrede f.Kr. udlagde sin filosofi, som efter stedet kaldes stoicismen.

Eksterne kilder 

Filosofi
Bygningsdele
Antikkens græske arkitektur
Søjler og entablement
Stoicisme
Stola

Stola kan have flere betydninger:

 Stola (kvindekjole) – gammel romersk betegnelse for en kvindekjole
 Stola (præsteskærf) – præsteskærf
 Stola (sjal) – sjal eller tørklæde
Great Bear Lake

Great Bear Lake er en sø i Canada med et areal på 31.070 kvadratkilometer og en maksimal dybde på 137 meter. Det er den tredjestørste sø i Nordamerika og verdens ottendestørste sø.

Søer i Nordamerika
Great Slave Lake

Great Slave Lake er en Sø i Canada med et areal på 28.568 kvadratkilometer. Største dybde 614 meter.

Søen er opkaldet efter Slavey-folket (oprindeligt betegnet Slave, men ændret pga. muligheden for forveksling med slaveri), et oprindeligt folkeslag, der stammer fra regionen omkring søen.

Søer i Nordamerika
Canada
Stradivarius

Stradivarius er betegnelse for en violin, der er konstrueret og bygget af italieneren Antonio Stradivari (1644-1737), som havde sit instrumentværksted i byen Cremona i Norditalien. 

Han byggede violiner og andre strengeinstrumenter (celloer, guitarer, violaer og harper), som anses for at være noget af det ypperste, der nogensinde er skabt inden for dette område – det gælder både med hensyn til den klanglige og den håndværksmæssige kvalitet.

Der findes stadig over 600 eksemplarer af hans produktion, og de sælges til meget høje priser.

Samling på Metropolitan Museum of Art, New York 

Strengeinstrumenter
Strategi

Strategi er langsigtet planlægning, som fører til eller mod et mål. Herunder krigskunst, byplanlægning og politik.

En person, der finder og udtænker strategier, kaldes en strateg.

Begreberne taktik og strategi blandes ofte sammen: 

Flere taktikker kan udføres med samme strategiske endemål, som kan være diffust og meget generelt. Som at svække af den nazistiske produktionskapacitet under anden verdenskrig. Taktikken kunne være dag- eller natbombning fra fly eller sabotage af jernbaner, fabrikker og byer eller simpel territorial erobring.

 
Tænkning
Streptokok

Streptokokker (Streptococcus) er en slægt af bakterier med mere end 30 forskellige arter.
De findes naturligt på, i og omkring mennesker; en del af dem er årsag til sygdom.

Streptokokker er Gram-positive kokker, der ofte danner par eller kæder. De kan inddeles i Lancefieldgrupper efter immunologiske reaktioner:
 A – findes i huden og i svælget, kun én art S. pyogenes.
 B – findes i fordøjelseskanalen og kan give problemer ved fødsel, kun én art S. agalactiae.
 C – giver sjældent problemer.
 D – forskellige sygdomme. Nogle klassificeret i Enterococcus som E. faecium og E. faecalis.De kan være årsag til blodforgiftning (sepsis), endocarditis og blindtarmsbetændelse (appendicitis).
Visse arter benyttes til syrning af mælkeprodukter som yoghurt og kefir.

Sygdomme forårsaget af streptokokker 
 Halsbetændelse (tonsilitis) – gr. A
 Barselsfeber (puerperal sepsis)
 Børnesår (impetigo)
 Rosen (erysipelas) – en hudinfektion (gr. A).
 Skarlagensfeber (scarlatina)
 Nekrotiserende fasciitis (forårsaget af S. pyogenes, populært kaldet "den kødædende bakterie")
 Neonatal streptokok infektion
 Hjernehindebetændelse (meningitis)
 Gigtfeber (febris rheumatica)
 Akut poststreptokok glomerulonefritis (APGN) – en immunologisk reaktion (gr. A streptokokker).
 Lungebetændelse (pneumoni) – S. pneumoniae (har ingen Lancefield gruppe).
 Caries – Viridans gruppen S. mutans.

Arter 
 Streptococcus agalactiae
 Streptococcus cremoris
 Streptococcus diacetilactis
Streptococcus dysgalactiae
 Streptococcus equi
 Streptococcus faecalis (i dag Enterococcus faecalis)
 Streptococcus haemolyticus
 Streptococcus hollandicus
 Streptococcus lactis (i dag Lactococcus lactis)
 Streptococcus mutans
 Streptococcus oralis
 Streptococcus pluton
 Streptococcus pneumoniae
 Streptococcus pyogenes
 Streptococcus salivarius
 Streptococcus sanguis
 Streptococcus thermophilus
 Streptococcus zooepidemicus

Se også 

 CRISPR

Kilder 
 Taxonomicon – Genus Streptococcus
Streptomycin

Streptomycin er et antibiotikum af typen aminoglykosid. Det produceres af bakterien Streptomyces griseus.

Nogen virksom kur mod tuberkulose fandtes ikke, før streptomycin første gang blev isoleret 19. oktober 1943 af Albert Schatz (1920–2005) ved Rutgers University. Her sørgede mikrobiologen professor Selman Waksman imidlertid for at få sikret sig nobelprisen i medicin i 1952 og æren for Schatz' opdagelse.

Streptomycin angriber bakteriens stofskifte ved indgriben i proteinsyntesen, og virker både på gram-positive og gram-negative celler. Derfor klassificeres det som et bredspektret antibiotikum.

Referanser

Eksterne henvisninger 

Antibiotika
Stretto

Stretto er et italiensk musikudtryk, der oversættes med hastig eller stram.

Brug 
Rossini bruger det flittigt i de afsluttende takter af sine operaouverturer.

Se også 
Italienske og franske musikudtryk

Tempo
Striktur

Striktur er et medicinsk udtryk som betegner en forsnævring af et organ.

Fysiologi
Strip

Strip er et ord med flere betydninger
 Tegneserie – hvor strip er betegnelse for en tegneserie-stribe
 Strip! – dansk tidsskrift om danske og udenlandske tegneserier
 Striptease – eller anden form for afklædning
 Kabelbinder – en strip er betegnelse for en plastikstrimmel med låseanordning
Struma

Struma er en forstørret skjoldbruskkirtel (gl. thyreoidea), der ses som en udbuling på forsiden af halsen under strubehovedet (larynx).

Størrelsen af skjoldbruskkirtelen varierer med årstiden således, at den er større om vinteren, og hos kvinder varierer den med menstruationscyklus og vokser under graviditet.

Generel jodmangel medfører struma, og i områder med lavt indhold af jod ses et forøget antal af strumatilfælde. Hvis mere end 10% af befolkningen i et område har struma, taler man om endemisk struma.

Af bekymring for om befolkningen får dækket sit behov for jod, er det normen i mange lande at tilsætte jod til f.eks husholdningssalt eller drikkevand. I Danmark begyndte man derfor at tilsætte jod til husholdningssalt i 1920'erne. Som eneste land i verden blev jodtilsætningen forbudt igen i Danmark i 1975, med et antal indirekte forårsagede dødsfald og mange unødvendige tilfælde af sygdommen struma til følge.

I 1996 led omkring 220.000 personer i Danmark af struma, hvoraf et større antal skyldtes jodmangel. Efter kritik fra WHO blev forbuddet ophævet i 1997. I år 2000 blev det obligatorisk at tilsætte jod til salt i Danmark. Center for Forebyggelse af Struma og Stofskiftesygdommes undersøgelse af effekten jodberigelse viser et dramatisk fald i forekomsten af struma i forhold til år 2000; blandt 40-45 årige kvinder er faldet fra 30% til 18 % i 2008, en reduktion på 40% (12 %-point af 30). I Danmark tilføres der nu igen jod til husholdningssalt, 1,3 mg/100 g (13 µg/g), for at forebygge struma, og antallet af strumatilfælde faldt derefter dramatisk. 

Grønsager af Korsblomst-familien (cruciferae) som kål, broccoli og radise indeholder stoffer, der har en svag hæmmende virkning på skjoldbruskkirtelen, og dermed kan være medvirkende til udvikling af struma. Undersøgelser har dog ikke vist nogen negativ effekt ved normale mængder (150 g om dagen). De samme grøntsager menes at virke forebyggende på nogle kræfttyper.

Referencer 

Mangelsygdomme
Oto-rhino-laryngologi
Endokrine sygdomme
Stryknin

Stryknin er en gift, der anvendes som rodenticid (rottegift) og i små doser som nervemedicin.

Oprindelse 
Stryknin er et udtræk fra frø fra planter i Strychnos-slægten, hvoraf den mest kendte er Rævekage (Strychnos nux-vomica). Stoffet blev oprindeligt introduceret til bekæmpelse af rotter i Tyskland i det 16. århundrede, og er blevet brugt som bjørnegift i Japan på øen Hokkaido, samt som opkvikkende tonic (f.eks. Idotonicum).

Virkning 
Stryknin er et af de bitreste stoffer, der kendes. Det kan smages i koncentrationer helt ned til 1 ppm. Stryknin er en af de kraftigste stimulanter af nervesystemet, fordi stoffet blokerer glycin-receptoren, som er en klorid-kanal centralnervesystemet (rygmarv og hjerne). Derved nedsættes de hæmmende nerveimpulser i rygmarven, så grænsen for stimulering af kroppens store muskler nedsættes. Kroppens muskler går derfor i krampe selv efter minimal stimulering (lyd, lys, berøring). Da musklerne på kroppens bagside er stærkest, står den forgiftede bogstaveligt talt med kroppen i en bue, hvilende på hæle og hoved. Ansigtsmusklerne trækker sig sammen i et djævelsk grin (risus sardonicus). Døden indtræffer efter 1-20 timer, fordi åndedrætsmusklerne går i krampe, så det bliver umuligt at trække vejret. Man behandler blandt andet forgiftning med diazepam, der modvirker kramper. (LD50) på 1 mg/kg.

Alkaloider
Rodenticider
Studie

Ordet studie bruges om:
 Et rum som fx et kunstnerværksted, filmatelier, radiorum.
 En studie (skitse). Et udkast til et kunstværk.
 Et pladestudie – indspilning af musik.

Se også 
 Et studium – fx en videregående uddannelse, jf. "at studere".
 Studio
Stuntman

En stuntman eller stuntmand er en stedfortræder for en skuespiller i farlige sekvenser under film- og tv-optagelser. En stuntman er særlig trænet til at udføre stunts, såsom at hoppe ud af en bygning, fra et køretøj i fart til et andet eller udføre mere sofistikerede stunts i scener med slagsmål.

Stuntmen bruges desuden i situationer, hvor skuespillerens alder udelukker krævende fysisk aktivitet, eller hvis skuespillerens kontrakt forbyder ham eller hende at udføre stunts.

En stunt double er en stuntman, der skal forestille en bestemt skuespiller.

Visse skuespillere, såsom Buster Keaton og Jackie Chan, samt i ringere grad Tom Cruise, Charlize Theron og Viggo Mortensen, er dog ligefrem kendt for at udføre deres egne stunts.

Nogle stuntmen har opbygget en karriere som såkaldt "stunt performer", hvor de optræder med stunts frem for at være stedfortræder for skuespillere i film. Det mest kendte eksempel er nok Harry Houdini. Fra nyere tid kan nævnes 1970'ernes amerikanske motorcykelstuntman Evel Knievel. Jackie Chan optrådte med stunts tidligt i sin karriere.

Særligt trænede dyr, for eksempel hunde, kan også fungere som stunt-stedfortrædere ved filmoptagelser.
Stupor

Stupor (latin) betegner, inden for medicin, en fuldkommen sløvhedstilstand, som kan medføre bevidstløshed eller ubevægelighed.

Symptomer
Sturm und Drang

Sturm und Drang (storm og trang) var en tysk romantisk litterær ungdomsbevægelse i slutningen af 1700-tallet. Den er opkaldt efter et skuespil af Friedrich Maximilian von Klinger og havde premiere i Seylersche Schauspiel-Gesellschaft i 1777 i Leipzig. Seyler-kompagniet havde en vigtig rolle i at fremme og popularisere Sturm und Drang-epokens dramatikere. Perioden regnes fra omkring 1767 til 1785. Litterære værker inden denne periode indeholder ofte handling og stærke emotioner, og værkerne  handler ofte om enkeltmenneskers oprør og reaktioner mod samfundsmæssige uretfærdigheder.

Den mest kendte repræsentant for bevægelsen er den yngre Goethe og hans roman Den unge Werthers lidelser fra 1774.

Særlig Johann Gottfried von Herder gav i den første tid inspiration til bevægelsen. Af personer uden for Tyskland kan blandt andre nævnes Jean-Jacques Rousseau. Den klassiske skildring af tiden gav Goethe i Dichtung und Wahrheit. Af de værker, som tilhører retningen, er Goethes og Schillers ungdomsarbejder de mest betydende.

Bevægelsen åbnede dørene for en mere øjeblikkelig og alsidig poesi, for en mere social og samfundsmæssig forbedring af livet; det gav utvivlsomt mere af impulser end af de færdige værker, men havde sin betydning netop heri og var yderst vigtig gennem den ungdommelige henrykkelse af følelser, retten til lidenskab og frihed gennem  kærlighed til naturen.

Andre vigtige værker:
 Zum Schakespears-Tag (1771) de værker
 Sesenheimer Lieder (1771)
 Götz von Berlichingen (1773)
 Prometheus (1773, ny udgave 1777)
 Ganymed (1774)

Af Friedrich Schiller
 Die Räuber (1781)
 Kabale und Liebe (1784)

Af Jakob Michael Reinhold Lenz
 Der Hofmeister (1774)
 Die Soldaten (1776)

Af Johann Heinrich Voss
 Tysk gendigtning af Homers Iliaden og Odysseen

Litteratur fra Tyskland
Litterære bevægelser
Styrtom

Styrtom () er en bebyggelse i Sønderjylland, beliggende over for Enstedværket 3 km nord for Stubbæk og 3 km syd for Aabenraas centrum langs den gamle hovedvej til Flensborg. Bebyggelsen hører til Aabenraa Kommune og ligger i Region Syddanmark.

Styrtom hører til Ensted Sogn. Ensted Kirke ligger 5 km sydvest for Styrtom.

Talemåde 
En dansk pendant til den klassiske talemåde Se Neapel og dø lyder: Kom til Aabenraa og Styrtom. Det morsomme byskilt er flere gange blevet stjålet.

Faciliteter 
Sølyst Kro er over 150 år gammel. Der er indrettet værelser i den gamle kørestald og en nyopført hotelfløj.

Historie 
Styrtom ernærede sig tidligere ved fiskeri.

Aabenraa Amts Jernbaner 
Styrtom havde trinbræt (tysk: Haltepunkt) på Aabenraa Amts Jernbaners linje Aabenraa-Gråsten 1899-1926. Trinbrættet lå ved Styrtom Skovvej. Sydøst for den er et lille stykke af banens tracé bevaret som adgangsvej til en stor transformatorstation.

Noter 

Lokaliteter i Aabenraa Kommune
Lokaliteter i Sønderjylland (under den danske stat)